О Т Ч Е Т

за дейността НЧ „ЗАРЯ – 1898“ с. Хаджидимитрово, общ. Свищов

в изпълнение на програмата за развитие през 2020г.

 Народно читалище „Заря 1898“ е традиционно, самоуправляващо се културно – просветна организация. Няма политическа насоченост и в дейността му могат да участват всички физически лица без ограничения на възраст, пол, политически и религиозни възгледи.

Читалището е юридическо лице с нестопанска цел, работещо в полза на населението от с. Хаджидимитрово.

Основна цел на НЧ “Заря – 1898“ през отчетния период е: да създава и разпространява духовни ценности, чрез развитие на творческите способности и задоволяване културните, образователните и информационни потребности и интереси на населението от с. Хаджидимитрово.

Основни дейности за изпълнение на поставените цели и задачи.

1.Библиотечнадейност:

Мисията на читалищната библиотека е да бъде посредник между информацията и потребителите в един бързо развиващ се свят.

* да поддържа и обогатява библиотечния фонд в зависимост от читателските интереси
* подобряване работата с читателите
* да организира мероприятия за честване на исторически събития и личности
* предоставяне на компютърни и интернет услуги и др.

В момента библиотечния фонд наброява 12 968 бр. библиотечни единици. За 2020г са набавени 132 бр нова литература и 5 бр периодични издания. Отчислени са – 194 бр. Брой читатели – 77.

През 2020г разработихме проект към МК – „ Българските библиотеки – съвременни центрове за четене и информираност“ 2020. С неговата реализиране обновихме фонда със 73 тома. От собствени средства са набавени още 41 бр и 18 бр дарени.

2.Любителско художествено творчества:

 Читалището си остава място, където любителското творчество е най – силно застъпено, то е и съществена част от дейността на НЧ „Заря – 1898“. Съществуващите художествени състави, индивидуални изпълнители и народен оркестър са участвали активно в местни празници, събори и фестивали на регионално и национално ниво, до преди COVID 19.

В година на пандемия, настъпиха съществени промени в начина ни на живот и работа. Научихме се да работим онлайн и все още се учим.

Съществуващите ни състави – смесен хор, мъжка фолклорна група, женски народен хор, народен оркестър, танцов състав за автентичен и обработен фолклор, участваха в онлайн фестивали и събори.

* НФ на кешкека и народните умения – Радилово, общ .Пещера
* ХVlll Нац. Събор за автентичен фолклор „От извора“ с. Труд, общ. Пловдив
* Конкурс за снимка на народна носия „Букет от народност“ с Кралево, общ. Търговище
* Хlll ФФ „От Дунав до Балкана“ гр .Борово – Международен кулинарен конкурс за традиционни ястия от родния край.
* Vll музикален виртуален фестивал – празник на кратуната в Гостилица, общ. Дряново
* Lll Национален фестивал „От Игнажден до Коледа – традиции и съвременност „ с. Хрищене, общ. Ст.Загора.

3.Културно – масова дейност.

В тази част от дейността на читалището, бе насочена към съхраняване на културните ни традиции.

Основните прояви в календара, които реализирахме преди извънредното положение са: Организиране и провеждане на – Бабин ден, Трифон Зарезан, Ден на самодееца, посрещане на Баба Марта и Осми март.

В условия на пандемия бяха организирано и съкратен вариант – 152 години от преминаване на четата на Хаджи Димитър и Ст. Караджа, патронен празник на с. Хаджидимитрово.

Поход – поклонение „По бойния път на Хаджи Димитър и Ст. Караджа „ от гр. Сливен.

Посещение на децата в библиотеката от ДГ „Радост“ , подреждане на витрини във връзка с бележити личности и годишнини.

4.Материално – техническа база:

Състоянието на материалната база, нейното обновяване и поддържане е важно условие за развитие на читалищната дейност.

В годината на COVID 19, успяхме да направим ремонт със собствени средства - на 3 бр входни врати на читалището, като ги сменихме с алуминиева дограма и според изискванията на Противопожарната охрана. Подменени са прозорците на гримьорните помещения, компютърна зала и помещение за персонала, там са направени и основни ремонти.

Сградата на читалището се нуждае от още ремонти, това което сме направили са само козметични. Най – важен и неотложен е ремонта на покрива на сградата. Има сериозни течове по време на валежи и снеготопене. Неотложен е ремонта на пода на помещението за репетиции, може да се каже, че е неизползваемо.

5.Финансиране:

Финансирането на дейностите на НЧ „Заря – 1898“ се извършва съгласно регламентираната държавна субсидия, съгласно изискванията на ЗНЧ, от наеми, членски внос, дарения.

До преди обявяване на пандемията получихме дарения по различни поводи и дейности – Бабин ден, Трифон Зарезан, Ден на самодееца, Осми март.

2020 година е различна, годена на COVID 19. Вируса ни разлюля, показа ни какво можем и какво не. Научи ни да спазваме дистанция, да дезинфекцираме всичко, да карантинираме книгите. Цялата тази пандемия се отрази сериозно върху дейността на читалището. Да се надяваме, че с общи усилия ще преодолеем всичко, и ще запазим жив пламъка на българския дух и традиции в нашето читалище.